ອະດີດ ປະທານາທິບໍດີ Arroyo ແຫ່ງຟີລິບປິນ ຖືກຈັບ
ອະ​ດີດ ປະທານາທິບໍດີ ຟີລິບປິນ ທ່ານນາງ Gloria Arroyo ຖືກຈັບຢູ່ທີ່ໂຮງໝໍ​ ໃນ​ຂໍ້​ຫາຍັກຍອກ ເງິນຫຼວງ.
ເຈົ້າໜ້າທີ່ຕໍາຫລວດຟີລິບປິນ ໄດ້ເຂົ້າໄປໃນໂຮງໝໍກຸງມະນີລາ ແລະຈັບອະດີດປະທານາທິບໍດີ Gloria Arroyo ໃນຂໍ້ຫາປຸ້ນສະ ດົມປະເທດຊາດ ທ່ານນາງ Arroyo ຊຶ່ງຄັ້ງນຶ່ງເຄີຍເປັນຜູ້ນຳຂອງປະເທດນັ້ນເຄີຍ ຖືກດຳເນີນຄະດີມາແລ້ວໃນຖານສໍ້ໂກງແລະສໍ້ລາດບັງຫຼວງ ທ່ານນາງ Arroyo ໄດ້ລົ້ມປ່ວຍຍ້ອນເຈັບກະດູກສັນຫຼັງມາເປັນ ເວລາດົນນານ ເຈົ້າໜ້າທີ່ຕໍາຫລວດກ່າວວ່າ ທ່ານນາງຈະຖືກ ຄວບຄຸມໂຕໄວ້ຢູ່ທີ່ໂຮງໝໍອີກຕໍ່ໄປອີກ ບ່ອນທີ່ທ່ານນາງກໍາລັງ ຮັບການປິ່ນປົວ ຍ້ອນການສູນເສຍນໍ້າໃນຮ່າງກາຍ ບັນດາໄອຍະການ ຂອງສານຕໍ່ຕ້ານການສໍ້ລາດບັງຫຼວງຂອງ ປະເທດ ກ່າວຫາວ່າ ທ່ານນາງ Arroyo ໄດ້ລັກຂະໂມຍເງິນເກືອບ 9 ລ້ານໂດລາອອກ ຈາກກອງທຶນລັອດເຕີລີ ແລະນໍາເງິນໄປໃຊ້ໃນການໂຄສະນາຫາສຽງ ຢູ່ນອກໂຮງໝໍ ບັນດາຜູ້ສະໜັບສະໜຸນອະດີດປະທານາທິບໍດີ Arroyo ພາກັນໂຮມຊຸມ ນຸມ ຊຶ່ງບາງຄົນຮ້ອງອອກມາວ່າ “ໃຫ້ປ່ອຍທ່ານນາງ Gloria ເປັນອິດສະຫລະ” ຖ້າຫາກຖືກພົບເຫັນວ່າ ມີຄວາມຜິດ ທ່ານນາງ Arroyo ຈະປະເຊີນກັບໂທດຈຳຄຸກຕະ ຫຼອດຊີວິດ